hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu eo hu hu cs hu en hu hu hu hu hu hu hu cs cs da hu hu
Új élet Floridában: Egyszerű mindennapok
Sokfelé utazgatok továbbra is ahogy van egy kis szabadidőm, gondoltam ebből szemezgetek most néhány képet.
Néha nem megyek messzire, csak a szomszédos városokat járom ha épp van arra valami rendezvény. Például jártam egy művészeti fesztiválon, ami leginkább rengeteg árus egy lezárt elképesztő hosszú utcán, csak hogy költsd a pénzed.
Szúnyog evő növény. Nem rossz :)
A város főutcáján amúgy van egy-két igencsak szép épület
Ember az meg persze volt bőven
Új Honda Civic. A színe elég érdekes, persze nem baj az ha feltűnő
Időközben szerencsésen, bár nem túl épen megérkezett a húsvéti csomagom is otthonról. Mármint más is volt benne, de nem is kérdés, hogy én a csokiknak örültem a legjobban. Főleg mert a doboz kinézete ellenére mind épségben maradt :)
Ütött-kopott, de hát hosszú volt az út
A Boci csokit féltve őrizgettem a szülinapomig, egy hős vagyok
Persze néha beérem a dinnyével is
Sokszor jártam a heti egyszeri esti sétákra továbbra is, meg jártam túrázni is hétvégenként. Sajnos ezeknek már vége, otthon a strandok nyitnak május 1-jével, itt meg pont hogy végetérnek az ilyen külsős programok. A meleg, vagy inkább a páratartalom miatt már a reggeli séták is egyre elviselhetetlenebbek, az Everglades meg a szúnyogok miatt kerülendő leginkább. Szóval várom az új kiránduló-szezon kezdetét. Majd valamikor szeptember-október környékén.
Annyi park van mindenfelé, mindig akad egy új látnivaló
Színes fa. Nem, nem festék. Magától ilyen.
A bal oldali az. Ráadásul ez itt van a saját utcámban :)
Szintén egy újabb város, újabb park
Mondjuk ez épp elég jó helyen és kilátással
És a telihold felkelte ugyanott
Új mániám kijárni nézni a telihold felkeltét az óceánpartra. Ha már naplementét nem látok, köszönhetően hogy Florida keleti partjára költöztem a csodás-naplemente-KeyWestről, beérem ezzel. Na meg olyan is volt már, hogy a napfelkeltére keltem fel és mentem ki megcsodálni, de ebből azért nem csinálok rendszert, mert az elég korán van :)
Kiadó ház odalent a parton. Nagy is, drága is.
Majdnem 4 millió forint per hó
Ez az a ház. Jelenleg üres, de biztos nem sokáig.
A szomszéd mind ki van adva, már amelyikben nem a tulaj lakik épp
De a teliholdat meg a napfelkeltét nézni nem kell messzire
mennie ennyi pénzért legalább :)
Újabb hétvégi túra helyszín
Szezon végén már inkább száraz szerencsére
Nem kevés vizet érdemes cipelni magunkkal
Mondjuk egy-két helyen víz is volt,
de megúsztuk szárazon :)
Élősködő növény, csak úgy lóg a fán gyökértelenül :)
Ők meg nagyon szeretik egymást
A végére pedig úgy gondoltam megosztok néhány képet, ugyanis én nagyon sajnálom magam, hogy jelenleg hol kell dolgoznom, de talán a körülmények talán kárpótolnak picit ezért az átmeneti szörnyű helyzetért :)
Reggelente nyitás előtt kiülök kávézni és nézelődni.
Van aki inkább meditál
Lógatom a lábam, fogok állni eleget napközben
Na jó, van amikor cudarabb az időjárás
De van amikor a látvány még annál is jobb
Amúgy az ajtóból ezt látom ha épp van időm kinézni
Vagy épp ezt, mikor rohanok az egyik boltból át a másikban valamiért
Néha történések is vannak, pl hülye ember fára mászik.
A rendőr egy-két pittyegéssel a kocsiból hamar rávette, hogy lemásszon
Vagy van, hogy egyszerűen csak jön valami vihar, aztán tovább áll
Vagy szimplán csak a naplemente színezi meg az eget a túloldalról
Munka előtt vagy épp után néha azért a kis székemmel
kimerészkedek a homokba is lazulni picit
(teljesen hátradönthető amúgy, szuper kis darab)
Szóval igen, ezt látom minden nap. Lehet sajnálni :)
Na szóval most egy ilyen vegyes felvágottal jöttem, mert még így is nagyon sok elmaradt, hosszabb téma elmesélése vár rám.
Zárásként pedig egy elég látványos kép, amit Miamiról találtam. Igen, ez a két világ érzékelhetően így él egymás mellett, konkrétan sétáltam már át egyik féléből a másikba, elég érdekes élmény volt.
Bejegyezte: Eniko dátum: 17:51
Küldés e-mailbenBlogThis!Megosztás a TwitterenMegosztás a FacebookonMegosztás a Pinteresten
Újabb bejegyzés Régebbi bejegyzés Főoldal
Feliratkozás: Megjegyzések küldése (Atom)
Állati kft. téma. Téma képeinek készítője: konradlew. Üzemeltető: Blogger.